CELEX: 52020PC0841
Language: sl
Date: 2021-01-27
Title: Predlog SKLEP SVETA o stališču, ki se v imenu Evropske unije zastopa v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom

EVROPSKA KOMISIJA
            Bruselj, 27.1.2021
            COM(2020) 841 final/2
            2020/0373(NLE)
            COM(2020) 841 final of 14.12.2020 downgraded on 27.1.2021
            Predlog
            SKLEP SVETA 
            o stališču, ki se v imenu Evropske unije zastopa v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom
            
               
         
         
            
               OBRAZLOŽITVENI MEMORANDUM
            
            
               1.Predmet urejanja predloga
            
            
               Komisija predlaga, naj Svet določi stališče, ki se zavzame v imenu Unije v skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu), o sklepu skupnega odbora o spremembi navedenega sporazuma.
            
            
               2.Ozadje predloga
            
            
               2.1.Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            
            
               Sporazum o izstopu določa podrobnosti urejenega izstopa Združenega kraljestva iz Unije in Euratoma. Sporazum o izstopu je začel veljati 1. februarja 2020.
            
            
               2.2.Skupni odbor
            
            
               Skupni odbor, ustanovljen v skladu s členom 164(1) sporazuma o izstopu, sestavljajo predstavniki Unije in Združenega kraljestva. Sopredsedujeta mu Unija in Združeno kraljestvo. Priloga VIII k sporazumu o izstopu določa poslovnik skupnega odbora. Skupni odbor se sestane vsaj enkrat na leto ali na zahtevo Unije ali Združenega kraljestva ter z medsebojnim soglasjem določi svoj časovni razpored in dnevni red sestankov. 
            
            
               Naloge skupnega odbora so določene v členu 164 sporazuma o izstopu in zajemajo zlasti:
            
            
               ·nadzorovanje izvajanja in uporabe sporazuma neposredno ali prek dela specializiranih odborov, ki mu poročajo,
            
            
               ·sprejemanje sklepov in priporočil, vključno s spremembami sporazuma v primerih, predvidenih v njem,
            
            
               ·preprečevanje težav in reševanje sporov, ki se lahko pojavijo v zvezi z razlago in uporabo sporazuma.
            
            
               2.3.Predvideni akt Skupnega odbora
            
            
               Skupni odbor v skladu s členom 171(1) sporazuma o izstopu najpozneje do konca prehodnega obdobja sestavi seznam 25 oseb, ki so pripravljene in sposobne za članstvo v arbitražnem senatu. Skupni odbor tudi zagotovi, da seznam vedno izpolnjuje posebne zahteve, določene s sporazumom o izstopu.
            
            
               Namen predvidenega sklepa je sestaviti seznam oseb, ki so pripravljene in sposobne za članstvo v arbitražnem senatu v skladu s sporazumom o izstopu.
            
            
               Predvideni sklep bo v skladu s členom 166(2) sporazuma o izstopu postal zavezujoč za pogodbenici. V skladu s členom 9 poslovnika bo v sklepih, ki jih sprejme skupni odbor, določen datum začetka njihovega učinkovanja.
            
            
               3.Stališče, ki se zastopa v imenu Unije
            
            
               Prehodno obdobje, predvideno v sporazumu o izstopu, se izteče 31. decembra 2020. Velika večina določb sporazuma o izstopu, vključno z določbami o reševanju sporov iz naslova III šestega dela, bo začela veljati 1. januarja 2021. Nujno je, da se seznam arbitrov vzpostavi do 1. januarja 2021, če pride do spora glede razlage sporazuma o izstopu, saj lahko takrat katera koli od pogodbenic spor predloži v zavezujočo arbitražo. 
            
            
               Unija in Združeno kraljestvo sta se skupaj dogovorili o petih osebah za mesto predsednika arbitražnega senata. Unija in Združeno kraljestvo sta predlagala vsak po 10 oseb za funkcijo članov arbitražnega senata.
            
         
         
            
               Stališče Unije bi zato moralo biti, da se podpre sprejetje sklepa skupnega odbora v skladu s členom 171(1) sporazuma o izstopu o določitvi seznama 25 oseb, ki so pripravljene in sposobne biti arbitri v skladu s sporazumom o izstopu, v skladu z osnutkom sklepa, priloženim temu predlogu.
            
            
               Poleg tega je Unija izbrala rezervno skupino 17 oseb, na katere se lahko Unija po potrebi obrne, ko bo skupni odbor posodobil seznam 25 oseb v skladu z zadnjim stavkom člena 171(1).
            
            
               4.Pravna podlaga
            
            
               Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“.
            
            
               Sklep, k sprejetju katerega je skupni odbor pozvan, je akt s pravnim učinkom. Predvideni akt bo zavezujoč za pogodbenici v skladu s členom 166(2) sporazuma o izstopu.
            
            
               Predvideni akt ne dopolnjuje ali spreminja institucionalnega okvira sporazuma o izstopu.
            
            
               Postopkovna pravna podlaga za predlagani sklep je zato člen 218(9) PDEU.
            
            
               Cilj in vsebina predvidenega sklepa sta povezana z oblikovanjem stališča Unije o seznamu oseb, ki so pripravljene in sposobne za članstvo v arbitražnem senatu v skladu s sporazumom o izstopu. Sporazum je bil sklenjen na podlagi člena 50(2) Pogodbe o Evropski uniji. 
            
            
               Pravna podlaga predlaganega sklepa bi zato moral biti člen 50(2) Pogodbe o Evropski uniji v povezavi s členom 218(9) PDEU. 
            
            
               5.Objava predvidenega akta
            
            
               Ker je namen sklepa Skupnega odbora sestaviti seznam oseb, ki so pripravljene in sposobne za članstvo v arbitražnem senatu v skladu s Sporazumom o izstopu, je primerno, da se sklep skupnega odbora po sprejetju objavi v Uradnem listu Evropske unije.
            
            
               2020/0373 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zastopa v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom
            
            
               SVET EVROPSKE UNIJE JE –
            
            
               ob upoštevanju Pogodbe o Evropski uniji in zlasti člena 50(2) Pogodbe, 
            
            
               ob upoštevanju Pogodbe o delovanju Evropske unije in zlasti člena 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
         
         
            
               (1)Sporazum o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (v nadaljnjem besedilu: sporazum o izstopu) je bil sklenjen s Sklepom Sveta (EU) 2020/135
                  1
                in je začel veljati 1. februarja 2020.
            
            
               (2)Skupni odbor v skladu s členom 171(1) sporazuma o izstopu najpozneje do konca prehodnega obdobja, določenega v skladu s sporazumom o izstopu, sestavi seznam 25 oseb, ki so pripravljene in sposobne za članstvo v arbitražnem senatu. Skupni odbor mora zagotoviti, da seznam vedno izpolnjuje navedene zahteve.
            
            
               (3)V skladu s členom 171(2) sporazuma o izstopu, so na seznamu so samo osebe, katerih neodvisnost je nedvomna in ki so ustrezno usposobljene za imenovanje na najvišje sodniške položaje v svoji državi ali ki so priznani pravniki, in ki razpolagajo s posebnim znanjem ali izkušnjami na področju prava Unije in mednarodnega javnega prava. Na seznamu ni oseb, ki so člani, uradniki ali drugi uslužbenci institucij Unije, vlade države članice ali vlade Združenega kraljestva.
            
            
               (4)Unija in Združeno kraljestvo sta skupaj predlagala pet oseb za mesto predsednika arbitražnega sveta in vsaka po deset oseb za mesto člana arbitražnega senata. 
            
            
               (5)Primerno je določiti stališče, ki se v imenu Unije zastopa v skupnem odboru.
            
            
               (6)Prav tako je primerno oblikovati rezervno skupino strokovnjakov, ki so pripravljeni in sposobni biti arbitri v skladu s sporazumom o izstopu in na katerimi se je mogoče obrniti za posodabljanje seznama 25 oseb s strani Unije –
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zastopa v skupnem odboru, ustanovljenem na podlagi člena 164(1) sporazuma o izstopu, temelji na osnutku sklepa skupnega odbora, ki je priložen temu sklepu v Prilogi I.
            
            
               Stališče, ki se v imenu Unije zastopa na sestanku skupnega odbora, na katerim se sprejme sklep iz zgornjega pododstavka, je, da se k zapisniku navedenega sestanka priloži dopis, v katerem so določeni postopki za imenovanje bodočih predsednikov na seznam predsednikov arbitražnega sveta za sporazum o izstopu iz Priloge II. 
            
            
               Člen 2
            
            
               Rezervni seznam oseb, ki jih Unija v prihodnosti lahko predlaga za zapolnitev prostih mest na seznamu 25 oseb, je določen v Prilogi III.
            
            
               Člen 3
            
            
               Sklep Skupnega odbora se objavi v Uradnem listu Evropske unije. 
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  
                        Sklep Sveta (EU) 2020/135 z dne 30. januarja 2020 o sklenitvi Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo (Besedilo velja za EGP) (UL L 29, 31.1.2020, str. 1).
               
            
      
    ---documentbreak--- 
      
         
               EVROPSKA KOMISIJA
            Bruselj, 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRILOGA 
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom
            
               
         
         
            
               PRILOGA I
            
            
               Sklep št. .../2020 skupnega odbora, ustanovljenega s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
            
            
               z dne XXX
            
            
               o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom
            
            
               SKUPNI ODBOR JE –
            
            
               ob upoštevanju Sporazuma o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo
                  1
                (v nadaljnjem besedilu: sporazum o izstopu) ter zlasti člena 171(1) sporazuma,
            
            
               ob upoštevanju naslednjega:
            
            
               (1)Skupni odbor v skladu s členom 171(1) sporazuma o izstopu najpozneje do konca prehodnega obdobja, določenega v skladu s sporazumom o izstopu, sestavi seznam 25 oseb, ki so pripravljene in sposobne na članstvo v arbitražnem senatu.
            
            
               (2)V skladu s členom 171(2) sporazuma o izstopu, so na seznamu so samo osebe, katerih neodvisnost je nedvomna in ki so ustrezno usposobljene za imenovanje na najvišje sodniške položaje v svoji državi ali ki so priznani pravniki, in ki razpolagajo s posebnim znanjem ali izkušnjami na področju prava Unije in mednarodnega javnega prava. Te osebe niso člani, uradniki ali drugi uslužbenci institucij Unije, vlade države članice ali vlade Združenega kraljestva.
            
            
               (3)Glede na skupni predlog Unije in Združenega kraljestva o petih osebah za mesto predsednika arbitražnega senata in ločene predloge Unije in Združenega kraljestva o po desetih osebah za članstvo v arbitražnem senatu –
            
            
               SPREJEL NASLEDNJI SKLEP:
            
            
               Člen 1
            
            
               Seznam 25 oseb, pripravljenih in sposobnih biti arbitri v skladu s sporazumom o izstopu, je določen v Prilogi I. 
            
            
               Člen 2
            
            
               Ta sklep začne veljati 1. januarja 2021.
            
            
               V …
            
            
               
                  Za skupni odbor 
               
               
                  Sopredsednika
               
            
            
         
         
            
            
               PRILOGA I 
            
            
               k Sklepu št. .../2020 Skupnega odbora 
            
            
            
               Predsedniki za arbitražni senat za sporazum o izstopu
            
            
               Corinna Wissels
            
            
               Angelika Helene Anna Nussberger
            
            
               Jan Klucka
            
            
               Sir Daniel Bethlehem
            
            
               Gabrielle Kaufmann-Kohler
            
            
            
               Redni člani za arbitražni senat za sporazum o izstopu
            
            
               EU:
            
            
               Hubert Legal 
            
            
               Helena Jaderblöm 
            
            
               Ursula Kriebaum 
            
            
               Jan Wouters 
            
            
               Christoph Walter Hermann 
            
            
               Javier Diez-Hochleitner 
            
            
               Alice Guimaraes-Purokoski 
            
         
         
            
               Barry Doherty 
            
            
               Tamara Capeta 
            
            
               Nico Schrijver
            
            
               Združeno kraljestvo:
            
            
               Sir Gerald Barling 
            
            
               Sir Christopher Bellamy 
            
            
               Zachary Douglas 
            
            
               Sir Patrick Elias 
            
            
               Dame Elizabeth Gloster 
            
            
               Sir Peter Gross 
            
            
               Toby Landau QC 
            
            
               Dan Sarooshi QC 
            
            
               Jemima Stratford QC 
            
            
               Sir Michael Wood
            
         
         
            
                  
                     (1)
                  
                        
                  UL L 29, 31.1.2020, str. 7
                  .
               
            
      
    ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRILOGA 
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom
            
               
         
         
            
               PRILOGA II
            
            
               Osnutek dopisa za zapisnik sestanka skupnega odbora za sporazum o izstopu, xx. december 2020, o določitvi postopkov za imenovanje prihodnjih predsednikov na seznam predsednikov arbitražnega senata za sporazum o izstopu
            
            
               
                  Skupni odbor je danes sprejel seznam 25 oseb, ki so pripravljene in sposobne za članstvo v arbitražnem senatu v skladu s členom 171 sporazuma o izstopu. Pogodbenici opozarjata, da je bila peta oseba s seznama predsednikov izbrana po žrebanju, ki je potekalo 9. decembra 2020 v prisotnosti predstavnikov obeh pogodbenic. 
               
               
                  Da se zagotovi ravnotežje v daljšem časovnem obdobju, bi se moral uporabiti sistem rotacije, po katerem v primeru, da se mesto, ki ga zaseda predsednik, ki ga je predlaga pogodbenica, katere kandidati zasedajo tri mesta na seznamu petih, izprazni, druga pogodbenica predstavi tri kandidate, med katerimi bo prva pogodbenica v treh delovnih dneh izbrala predsednika, ki bo zapolnil to prosto mesto. 
               
               
                  Kadar se izprazni mesto, ki ga zaseda predsednik, ki ga je predlaga pogodbenica, katere kandidati zasedajo dve mesti na seznamu petih, izprazni, se sistem rotacije ne uporabi in ta pogodbenica predstavi tri kandidate, med katerimi bo prva pogodbenica v treh delovnih dneh izbrala predsednika, ki bo zapolnil to prosto mesto. 
               
               
                  V skladu s tem na seznamu predsednikov nikoli ne bosta manj kot dva predsednika, ki sta ju predlagali obe pogodbenici. 
               
               
                  Skupni odbor bi moral po vsaki zamenjavi, kot je navedeno zgoraj, s sklepom, sprejetim v skladu s členom 171 Sporazuma o izstopu, spremeniti seznam 25 oseb.
               
               
                  Skupni odbor bo v vsakem primeru seznam 25 oseb pregledal dve leti po začetku veljavnosti danes sprejetega sklepa skupnega odbora. Pogodbenici si bosta po svojih najboljših močeh prizadevali, da med tem pregledom skupaj predlagata seznam petih predsednikov, kot je določeno v sporazumu o izstopu. Ta seznam bi moral nadomestiti prejšnji seznam najpozneje šest mesecev po začetku pregleda.
               
               
                  Če med postopkom pregleda ni mogoče doseči dogovora o petem predsedniku, pogodbenica, katere kandidati v tistem trenutku zasedajo dve mesti na seznamu petih, predstavi tri kandidate, med katerimi bo druga pogodbenica v treh dneh izbrala predsednika za zapolnitev tega mesta na seznamu. Skupni odbor po postopku pregleda spremeni seznam 25 oseb s sklepom, sprejetim v skladu s členom 171 Sporazuma o izstopu.
               
               
                  Vsi kandidati, ki jih pogodbenica predlaga v izbiro drugi pogodbenici v skladu s postopkom iz tega dopisa, morajo izpolnjevati merila iz člena 171 sporazuma o izstopu, če pa pogodbenica upravičeno meni, da ni tako, si pridržuje pravico, da nasprotuje vključitvi ali imenovanju takega kandidata. 
               
            
         
         
      
    ---documentbreak--- NA ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 27.1.2021
            COM(2020) 841 final/2
            COM(2020) 841 final of 14.12.2020 downgraded on 27.1.2021
            PRILOGA 
            k
            predlogu sklepa Sveta
            o stališču, ki se v imenu Evropske unije zastopa v Skupnem odboru, ustanovljenem s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, v zvezi s sprejetjem sklepa o določitvi seznama 25 oseb, ki so pripravljene in sposobne na članstvo v arbitražnem senatu v skladu s Sporazumom, ter o rezervnem seznamu oseb, ki so pripravljene in sposobne delovati kot člani Unije v arbitražnem senatu v skladu s Sporazumom
            
               
         
         
            
               PRILOGA III
            
            
               
                  Rezervni seznam kandidatov, ki so pripravljeni in sposobni delovati kot člani Unije v arbitražnem senatu v skladu s Sporazumom
               
            
            
               Myron Nicolatos 
            
            
               Ezio Perillo 
            
            
               Vilenas Vadapalas 
            
            
               Andreas Müller 
            
            
               Pierre d’Argent 
            
            
               Radostin Georgiev Petrov 
            
            
               Costas Clerides 
            
            
               Antonin Mokry 
            
            
               Carri Ginter 
            
            
               Nikolaos Markopoulos 
            
            
               Jukka Snell 
            
            
               Janos Martonyi 
            
            
               Alessandra Pietrobon 
            
            
               Ignas Vegele 
            
            
               Anita Kovalevska
            
            
               Kaj I. Hober 
            
            
               Matej Avbelj